**З А П О В Е Д**

**№ РД - 12 - 01 - 80 - 1**

**гр. Ямбол, 24.02.2025 г.**

На основание чл. 56м, ал. 5 от Правилника за прилагане на закона за собствеността и ползването на земеделските земи /ППЗСПЗЗ/, чл. 56л, ал. 4, във връзка с чл. 56к, ал. 3, т. 3 от ППЗСПЗЗ, чл. 3, ал. 3, т. 27 от Устройствения правилник на областните дирекции „Земеделие", Заповед № РД 46-181/05.06.2024 г. на Министъра на земеделието и храните, Протокол № 1-1/07.11.2024 г. и Протокол № 1-1/15.11.2024 г. на комисия, назначена със Заповед № РД-07-34/04.11.2024 г. на Директора на ОД „Земеделие“ гр. Ямбол и писмо изх. № 66-4713/17.02.2025 г. на Министерство на земеделието и храните

**П Р Е К Р А Т Я В А М**

 **ТРЪЖНАТА ПРОЦЕДУРА,** открита със Заповед № ПО-03-3-5/01.10.2024 г. за провеждане на Първи търг с тайно наддаване за продажба по реда на чл. 27, ал. 8, изр. второ от ЗСПЗЗ, във връзка с чл. 56з, ал. 1 от ППЗСПЗЗ на поземлен имот с идентификатор **77150.8.69** по КККР на **с. Ханово,** общ. „Тунджа” с площ 2.205 дка и начална тръжна цена 10 980.00 лв., поради това, че не е приложено изискващото се решение на съответния оправомощен орган за закупуване на държавния имот - предмет на продажба, съгласно чл. 56к, ал. 3, т. 3 от ППЗСПЗЗ, а именно не е приложено решение на Общото събрание на ЗПК „Р.Х.“.

Съгласно разпоредбата на чл. 15, ал. 4, т. 10 от Закона за кооперациите, Общото събрание на ЗПК „Р.Х.“ е оправомощеният орган за вземане на решението за закупуване на държавния имот. Същото правило е залегнало в чл. 25, ал. 2, т. 11 от Устава на кооперацията. Приложеният Протокол от 23.10.2024 г. на управителния съвет за вземане на решение за закупуване на имота, предмет на търга, не е необходим и не се изисква съгласно посочените по-горе разпоредби.

Предвид горепосоченото участникът ЗПК „Р.Х.“, не следва да се допусне до участие в търга на основание чл. 56л, ал. 4 от ППЗСПЗЗ във връзка с чл. 56к, ал. 3, т. 3 от ППЗСПЗЗ.

Съгласно чл. 56к, ал. 8, изречение второ от ППЗСПЗЗ търгът може да се проведе само когато за всеки обявен имот са подадени повече от едно заявление за участие от лица, собственици на отделни имоти, съседни на имота - обект на търга, допуснати за участие в търга.

Настоящата заповед да се публикува на интернет страницата на ОД «Земеделие» гр. Ямбол и на страницата на Министерство на земеделието и храните, както и да се обяви на информационното табло на ОД »Земеделие» гр. Ямбол.

Заповедта подлежи на обжалване в 14-дневен срок от съобщаването й пред Районен съд – Ямбол по реда на Административнопроцесуалния кодекс.

**Директор:**

**ОД „Земеделие” Ямбол / п /**

 **/ Тихомир Койчев /**